Hva er en invitasjon?
En invitasjon er en fil som gis til brukere som vil be om et sertifikat fra en CA. Når en CA har blitt opprettet, hjelper Sertifikatassistent deg med leveringen av invitasjoner til brukerne. Når brukere dobbeltklikker på denne invitasjonen, hjelper Sertifikatassistent dem med å be om et sertifikat.

Hva er et CA-nettsted?
Et CA-nettsted er gjort tilgjengelig for brukere som ønsker å laste ned CA-invitasjoner og CA-sertifikater via internett. Nettstedet er først og fremst rettet mot brukere som ikke har mottatt en offisiell invitasjon eller CA-sertifikatene fra sertifikatautoriteten. Nettstedet inneholder også informasjon som gjør det mulig for brukeren å verifisere at nettstedet tilhører sertifikatautoriteten. CA-sertifikatets «SHA-1 fingerprint» og CA-administrasjonens e-postadresse vises for verifisering.

Hva betyr «Signer invitasjonen»?
Når en bruker ber om et sertifikat fra en CA, er en signert invitasjon en forsikring for brukeren om at invitasjonen faktisk kommer fra denne CA-en og ikke har blitt endret.